  Майя Бывальцева «Покчи Шаерлэн лулчеберетэз» («Культура малой Родины») федерал ӵектосэз улсын 2019-тӥ арын Удмуртиын лулчеберетъя 26 юртъёсты тупатъялозы. Со сярысь «ВКонтакте» мерлыко вотэсысь бамаз ивортэ элькунысь лулчеберетъя министр Владимир Соловьёв. Партилэн ӵектосэзъя лулчеберетъя юртъёсты тупатъяло со улон интыосын, кытын улӥсез 50 сюрс адямилэсь ӧжыт. Озьы таяз арын Алнаш, Балезино, Вавож, Вотка, Глаз, Грак, Дэбес, Дэри, Эгра, Камбарка, Каракулино, Кизнер, Кияса, Красногорск, Пичи Пурга, Можга, Сарапул, Сюмси, Сьӧлта, Ува, Юкаменск, Як-Бӧдья, Яр ёросъёсын но Можга карын культура юртъёсты тупатозы. Ужъёсты быдэстыны федерал но элькун коньдэтъёсысь оглом 36 миллион 149,100 сюрс манет висъялозы. Тодэ вайытом, азьвылгес Владимир Соловьёв ивортӥз вал, «Культура» йӧскалык ӵектосэз быдэсъян улсын 2019-тӥ арын Удмуртиын лулчеберетъя но шутэтсконъя укмыс юртъёсты быдэсак выльдыны чакламын шуыса. Озьы ик министрлэн верамезъя, со ӵектосъя ик элькунысь Искусствоосъя нылпи школаослы матысь аръёсы 95 миллион манетлэсь трос коньдон висъялозы. Тегъёс: Лулчеберет Удмуртия гурт тупатъянужъёс ВладимирСоловьёв  